Sosialistiliitto

Historia
Kommunistinuoret (1995–1998)
Kommunistinuoret perustettiin vuonna 1995, kun joukko Suomen demokraattisessa nuorisoliitossa toimineita irtautui järjestöstä. Eronneet vastustivat SDNL:n liittokokouksessa hyväksyttyä linjausta, jossa järjestön perustehtäväksi määriteltiin Vasemmistoliiton nuorisotoiminta.Perttu Iso-Markku: Nuorisoliiton kivuliaat vuosikymmenet  Vasemmistonuoret Kommunistinuoret oli tarkoitettu alle 35-vuotiaille.Juhani Lohikoski: Suomen vallankumouksellinen vasemmisto (Murros #13)

Kommunistinuoret teki yhteistyötä ”uuden” Suomen kommunistisen puolueen kanssa. Järjestöstä käytettiin alkuvaiheessa myös nimiä SKP:n kommunistinuorten valiokunta ja SKP:n nuorten toimintaryhmä. SKP:n keskuskomitea päätti maaliskuussa 1996 tukea kommunistinuorten kesäkurssitoimintaa ja lehden levikkityötä sekä ottaa nuoret paremmin huomioon puoluetyössä. Ryhmän puheenjohtajana toimi aluksi Pia Kovin. Juhani Lohikoski toimi helmikuussa 1996 aloittaneen Murros-lehden päätoimittajana. Lohikoski kuului kaksi kautta puolueen keskuskomiteaan. Kovin kuului myös poliittiseen toimikuntaan.

Solid. Prod. oli yhtiö, jonka kautta Kommunistinuoret harjoittivat postimyyntiä. Murrosta julkaisi varsinaisesti Sosialistinen julkaisu. Elokuussa 1996 järjestö ryhtyi julkaisemaan myös Luokkasota-jäsenlehteä.

Vuonna 1998 järjestö vaihtoi nimensä Sosialistiliitoksi karistaen näin nuorisojärjestön leiman itsestään. Nimi muutettiin myös ennen kaikkea siksi, että kaikki kommunismi on Suomessa perinteisesti yhdistetty Neuvostoliittoon.Socialist League - new blood of the Left (Sosialistiliitto 25.10.1998)Elina Mikola: Vallankumous on vain välivaihe (Ydin 2/2001) Sosialistiliiton puheenjohtajana jatkoi Juhani Lohikoski.

Sosialistiliitto
Järjestön nimenmuutoksesta päättänyt kokous jakoi jäsenistöä, ja joitain SKP:tä lähellä olleita osastoja erosi järjestöstä. Nämä osastot perustivat 2000 puolueisiin sitoutumattoman mutta SKP:tä lähellä olleen Kommunistisen nuorisoliiton. Hajoamisen jälkeen Sosialistiliiton toiminta pääkaupunkiseudun ulkopuolella väheni.

Huhtikuussa 2000 SL päätti kevätkokouksessaan liittyä, trotskilaisuuden ”cliffiläistä” haaraa edustavaan, International Socialist -suuntaukseen (IST).SL päätti liittyä IS-suuntaukseen (Murros #26); Sosialistiliitto mukaan IS-suuntaukseen (Murros #27) Tätä ennen järjestö teki yhteistyötä monien eri internationaalien ja järjestöjen kanssa.Juhani Lohikoski: Kootaan vaan joukkoja (Murros #13) Päätös IST:hen liittymisestä tehtiin äänin 11–3. Liittymistä vastusti nimellä Marxilainen Oppositio (MO) järjestäytynyt ryhmä, joka erosi Sosialistiliitosta ja perusti kesällä 2000 Marxilaisen työväenliiton (MTL). MTL liittyi Kansainväliseen työväenkomiteaan (IWC).Cliffilainen Sosialistiliitto sinetöi lahkolaisuutensa: Marxilainen Oppositio marssi joukolla ulos kevätkokouksen loputtua (Marxilainen oppositio 23.4.2000); Marxilaisen Työväenliiton perustaminen marxilaisen liikkeen jälleenrakentamiseksi Suomessa (Marxilainen työväenliitto 10.6.2000)

SL oli mukana rakentamassa antikapitalistista ja sodanvastaista liikettä. Sosialistiliitto järjesti kuljetuksia muun muassa Göteborgin ja Kööpenhaminan protesteihin kesällä 2000 ja talvella 2001. Sosialistiliitto oli mukana perustamassa uusliberalisminvastaista Suomen Attac -järjestöä. Järjestön aktiiveja kuului Attacin hallitukseen ja Juhani Lohikoski toimi pari kautta sen puheenjohtajana.

SL tekee yhteistyötä vasemmistolaisten ja muiden kansalaisjärjestöjen kanssa eri kampanjoissa yhteisten teemojen puolesta. Aktiivisinta liiton toiminta on ollut pääkaupunkiseudulla.

Organisaatio
SL:n korkein päättävä elin on liittokokous, joka valitsee vähintään viisihenkisen keskusneuvoston organisoimaan toimintaa liittokokousten välissä. Keskusneuvosto valitsee Murroksen päätoimittajan, kansainvälisen sihteerin ja rahastonhoitajan sekä koordinoi toimintaryhmiä.

SL:lla on kaksi paikallisryhmää pääkaupunkiseudulla ja yksi Tampereella. Vuonna 2003 järjestössä kerrottiin olevan 150 jäsentä.Sampsa Oinaala: Oikeutta, ei pommeja!  (Voima 3/2003) Alkuvuonna 2001 Juhani Lohikoski kertoi liittoon kuuluvan 80 jäsentä. Vuonna 1999 Sosialistiliitolla oli toimintaryhmä 10 paikkakunnalla.SL:n yhteystiedot (Sosialistiliitto 1999)

Tiedonvälitys
Järjestön äänenkannattaja on 1996 ilmestymisensä aloittanut kuukausittainen Murros-lehti. 2005 aloitti ilmestymisensä myös SL:n teoreettinen äänenkannattaja Antikapitalisti. SL on julkaissut myös lukuisia pamfletteja ja kirjasia.

Vaalit
Sosialistiliitto on osallistunut ajoittain eduskunta- ja kunnallisvaaleihin. Eduskuntavaaleissa 1999 järjestö asetti yhteensä neljä ehdokasta neljässä vaalipiirissä. Sosialistiliiton ehdokkaat olivat SKP:n listoilla Muutos 99 -vaaliliitossa. Ehdokkaat saivat 390 ääntä.SL mukana vaaleissa omilla ehdokkailla viidessä vaalipiirissä (Sosialistiliitto 3.2.1999); Luettelo ehdokkaista vaalipiireittäin ja puolueittain, myös heidän äänimääränsä ja vertauslukunsa (Tilastokeskus 1999); Yksi tiedotteessa mainittu henkilö ei ollut ehdolla. Europarlamenttivaaleissa 1999 SL ei antanut tukeaan millekään listalleSosiaalisen Euroopan puolesta (Murros #16).

Kunnallisvaaleissa 2004 Sosialistiliitto asetti neljä ehdokasta Asukkaiden Helsinki ja Asukkaiden Vantaa -listoille, ja järjestö kampanjoi ympäri pääkaupunkia omin tunnuksin. SL:n ehdokkaat saivat Helsingissä 208 ääntä (0,08 %). Asukkaiden Helsinki -listan vaaliliitto SKP:n kanssa varmisti yhden valtuutetun läpimenon.Ehdokkaat (Sosialistiliitto 2004); Juhani Lohikoski: Vasemmisto voitti Helsingissä (Sosialistiliitto 2004)

Presidentinvaaleissa 2000 SL kehotti äänestämään porvarillisia ehdokkaita vastaan, ja järjestö antoi kriittisen tukensa Tarja Haloselle.Sosialistit ja presidentinvaalit (Murros #21) Vuoden 2005 syksyllä Sosialistiliitto oli mukana Utopia 2006 -kampanjassa, jonka tavoitteena oli saada mikkeliläinen vasemmistonuori Ilkka Tillanen presidenttiehdokkaaksi.Matti Mamia: Ilkka Tillanen presidentiksi (Murros #82); Ilkka Tillanen presidenttiehdokkaaksi (Sosialistiliitto 2005) Kampanjan epäonnistuttua SL kehotti äänestämään Tarja Halosta.Kriittisesti, "Yhdeksän" (Sosialistiliitto 16.12.2005)

Vuoden 2007 eduskuntavaaleissa Sosialistiliitto tuki eräitä Vasemmistoliiton ehdokkaita kuten Paavo Arhinmäkeä Helsingissä. Helsingin Sosialistiliitto organisoi vaalikampanjan aikana "Paavon jengin lähiökiertueen".Uuden vasemmiston puolesta (Sosialistiliitto 7.2.2007); Juhani Lohikoski: Mitä nyt? (Sosialistiliitto 19.3.2007); SL:n liittokokous 6.5.2007 (Sosialistiliitto 2007) Kiertue jatkui myös vaalien jälkeen.

Ylioppilaskuntavaaleissa sosialistiliittolaisia on valittu edustajistoihin muun muassa 1999 Helsingissä (Sitoutumaton vasemmisto)Edustajistovaalit koko maassa (Murros #20) ja 2001 Turussa (Radikaalivasemmisto).

 Lähteet 

 Aiheesta muualla 

 Sosialistiliitto
 Murros 
 International Socialist Tendency 

Luokka:Suomalaiset kommunistiset nuorisojärjestöt
Luokka:Suomalaiset trotskilaiset järjestöt